b'\n_START_ARTICLE_\nLliga Bankia d\'Escala i Corda\n_START_SECTION_\nHist\xc3\xb2ria\n_START_PARAGRAPH_\nEl Circuit Professional fou una iniciativa de l\'aleshores pilotaire i incipient empresari Alfred Hernando \'Fredi\' l\'any 1991. Anteriorment es disputava el Campionat Nacional d\'Escala i Corda, un trofeu de menor entitat i impacte al qual Fredi f\xc3\xa9u un important gir incorporant el patrocini de la desapareguda Bancaixa, que li don\xc3\xa0 nom al Circuit fins al 2014. A m\xc3\xa9s d\'incorporar un patrocinador fort al torneig, l\'aparici\xc3\xb3 del Circuit Professional suposava implantar un calendari competitiu estable i amb major durada deixant en un segon pla les rutin\xc3\xa0ries "partides del dia a dia", costum que l\'anterior Campionat Nacional no havia aconseguit superar. A m\xc3\xa9s a m\xc3\xa9s tamb\xc3\xa9 s\'aconsegu\xc3\xad que la televisi\xc3\xb3 p\xc3\xbablica valenciana RTVV s\'implicara en el projecte._NEWLINE_Al Circuit Professional han competit des de l\'inici els millors pilotaires del moment, figurant amb noms hist\xc3\xb2rics com els de Sarasol I, Pigat II, N\xc3\xba\xc3\xb1ez o \xc3\x81lvaro. _NEWLINE_Tradicionalment, els equips han estat formats per parelles o trios, enfrontant-se entre si malgrat la difer\xc3\xa8ncia de jugadors, que \xc3\xa9s compensada per llur qualitat a priori. En diverses edicions, com les de 2007/08, 2008/09 i 2009/10 en les quals es decid\xc3\xad confeccionar tots els equips participants en format de trio._NEWLINE_En l\'edici\xc3\xb3 del Circuit del 2013/2014 hi hagu\xc3\xa9 dubtes sobre la continu\xc3\xaftat de Bancaixa com a principal patrocinador del torneig per la restructuraci\xc3\xb3 financera produ\xc3\xafda a l\'Estat espanyol en aquells anys. Aquest fet pos\xc3\xa0 en dubte incl\xc3\xbas la continu\xc3\xaftat de la competici\xc3\xb3 per la manca de nous patrocinadors. Finalment, Bancaixa confirm\xc3\xa0 pocs dies abans de l\'inici del Circuit desenvolupant-se la competici\xc3\xb3 sense problemes. En l\'edici\xc3\xb3 seg\xc3\xbcent, la de 2014/2015, Bancaixa ja no patrocin\xc3\xa0 l\'esdeveniment esportiu per la greu crisi en qu\xc3\xa8 estava immersa. Tot i aix\xc3\xb2 ValNet, empresa organitzadora del Circuit, aconsegu\xc3\xad un acord amb l\'entit Bankia (resultat de la fusi\xc3\xb3 de l\'antiga Bancaixa amb Caja Madrid) pocs dies abans de l\'inici de la competici\xc3\xb3.\n_START_SECTION_\nSistema de competici\xc3\xb3\n_START_PARAGRAPH_\nEl sistema de competici\xc3\xb3 del Circuit Professional ha sofert modificacions al llarg de la\xc2\xa0seua\xc2\xa0hist\xc3\xb2ria, el que no\xc2\xa0hi ha\xc2\xa0suposat\xc2\xa0canviar la\xc2\xa0seua\xc2\xa0condici\xc3\xb3 de campionat de llarga durada mai. El Circuit sempre ha estat una competici\xc3\xb3 jugada en diferents fases, amb semifinals i final que determinen el campi\xc3\xb3 del Circuit. _NEWLINE_La darrera modificaci\xc3\xb3 s\'instaur\xc3\xa0 a l\'edici\xc3\xb3 2011/2012 quan la primera fase\xc2\xa0que\xc2\xa0anteriorment es jugava en format de lliga on tots els equips s\'enfrontaven entre si, ara disputen quatre Rondes o trofeus curts amb els seus quarts de final, semifinal i final que computen per a una classificaci\xc3\xb3 general que determinar\xc3\xa0 al final de les quatre rondes els quatre equips amb millor puntuaci\xc3\xb3 que disputaran les semifinals i final absoluta del Circuit. Altra modificaci\xc3\xb3\xc2\xa0substancial\xc2\xa0s\'implant\xc3\xa0 edicions enrere, concretament a l\'edici\xc3\xb3 2005/2006, des de la qual les semifinals i la final absoluta del Circuit Professional es dirimeixen al millor de tres partides.'